מאיר דגן, ראש המוסד לשעבר, הלך הבוקר לעולמו - כללי | Bizportal
מאיר דגן, ראש המוסד לשעבר, הלך הבוקר לעולמו
דגן, בן 71 במותו, נלחם שנים ארוכות במחלת הסרטן והבוקר הלך לעולמו
אסנת פרץ | 17/03/2016 08:22 (14) קישור לתגובות פייסבוק
מאיר דגן, ראש המוסד לשעבר, הלך הבוקר (חמישי) לעולמו לאחר מלחמה בת שנים בסרטן הכבד האלים שתקף אותו ב-2012, והוא בן 71 במותו. בנוסף להיותו ראש המוסד, מילא תפקידים נוספים בצמרת הביטחון הישראלי שאף זיכו אותו בעיטור העוז. דגן כיהן גם כראש חטיבת מבצעים במטכ"ל וראש המטה ללוחמה בטרור, ובסך הכל שירת את המדינה 44 שנים ברציפות, כשאת תפקידו כראש המוסד סיים ב-2011.
עובדי טבע ירושלים: "נהיה לפיד בוער, נעבור את הקווים האדומים" מחאת הענק של עובדי טבע - מאות עובדים מפגינים ברחבי הארץ
דגן, שהותיר אחריו אישה ושלושה ילדים, נולד ב-1945 ברכבת בברית המועצות, וכשהיה בן חמש עלה עם משפחתו ארצה. ב-2012 אובחנה אצלו מחלת סרטן הכבד, ועל אף טיפולים כימותרפיים לקה באי ספיקת כבד. דגן עבר השתלת כבד בבלארוס, לאחר שלא עמד בקריטריונים להשתלה בארץ עקב גילו המבוגר. נראה היה שההשתלה הצילה את חייו, אך הבוקר הלך לעולמו.
מעבר לתפקודו בשירות ביטחון המדינה, דגן כיהן גם כיו"ר גוליבר, ופעל בחיפושי גז ונפט, וכן חשוב לציין שהוביל את המאבק באיראן ועיכב את תכנית הגרעין שלה. באפריל 2011 זכה בפרס חיים הרצוג לתרומה ייחודית למדינת ישראל‏, ובמאי באותה השנה זכה בפרס מוסקוביץ' לציונות‏.
המוסד פרסם הודעת רשמית על מותו של דגן: "המוסד למודיעין ולתפקידים מיוחדים מודיע כי ראש המוסד לשעבר מאיר דגן הלך לעולמו הבוקר. ראש המוסד יוסי כהן, ראשי האגפים ועובדי המוסד מביעים צער עמוק ומביעים תנחומים למשפחת דגן".
יו"ר סיעת 'יש עתיד' ח"כ עפר שלח, ספד לדגן: "אם היה אדם שגילם בגופו ובמעשיו את ביטחון ישראל, זה היה מאיר דגן. איש ישר, מרחיק ראות וביצועיסט מאין כמוהו. דגן, שהיה בעל חוש הומור מושחז, נהג לומר שלפציעתו הקשה בעקבות שירותו הצבאי, יש יתרון אחד: "הוא אינו צריך להתכופף בפני איש". כך גם נהג כל ימי חייו. עם ישראל לעולם לא ידע את מלוא החוב שהוא חב למאיר. יש בי צער עמוק על לכתו של אחד מעמודי הטווח של ביטחון ישראל, ושהיה עבורי ועבור אבי המנוח ידיד אישי".
ראש השב"כ לשעבר, ח"כ יעקב פרי: ״מאיר היה מעמודי התווך של מערכת הביטחון, צה״ל וקהילת המודיעין. איש חד, חריף, אמיץ ויצירתי. את מאיר אפיינה חוסר השגרתיות, מקוריות המחשבה ואומץ הלב הייחודי. תכונות אלו באו לידי ביטוי במגוון הרב של התפקידים השונים אותם מילא במהלך שירותו בצבא ובמוסד. לוחם ללא חת בטרור וממניחי היסודות בתורות הלחימה ומבצעי המודיעין. איש חייכן, חבר ויועץ מקורי".
תגיות: גוליבר מאיר דגן
דגן זלצמן
יוסף 17/03/2016 13:16
מה הקשר בין איל ההון החרדי פנחס זלצמן לראש המוסד המנוח?
זה אותו אחד שקילל את ביבי ויצא נגדו? (ל"ת)
רות 17/03/2016 11:57
יהי זיכרו ברוך .גיבור ישראל . (ל"ת)
בא 17/03/2016 10:33
ממש לא יום עצוב
אברי 17/03/2016 10:27
היה בן אדם רע שנסה לחבל בהצלחות של אחרים ......
אתה אדיוט מושלם (ל"ת)
יגאל 17/03/2016 10:46
לא כתוב שהצליח למנוע את תוכנית אירן אלא עיכב אותה
רפי 17/03/2016 10:25
ובזה הוא היצליח
אבי 17/03/2016 10:13
נ כשל
אחד שיודע 17/03/2016 09:50
לא הצליח למנוע גרעין מאירן
אחד שיודע 17/03/2016 09:48
Miki 17/03/2016 09:43
יום עצוב מאד
ערן 17/03/2016 09:37
איש יקר מאד שעזב אותנו בטרם עת חבל מאד למדינת ישראל יהי זכרו ברוך
עצוב לנו , יהי זכרו ברוך , תנחומינו למשפחה המורחבת . (ל"ת)
עוז 17/03/2016 09:26
יהי זכרו
עוז 17/03/2016 08:53
יהי זכרו ברוך.....אלה ירחמו
RUBI 17/03/2016 08:38